Foto: AFP Iroq armiyasi Saudiya Arabistoni bilan chegara yaqinidagi sahroni IShID terrorchilik guruhi jangarilaridan tozalash bo‘yicha amaliyotni boshladi. Bu haqda mamlakat qurolli kuchlarining Anbar g‘arbiy viloyatidagi qo‘mondoni general-mayor Mahmud al-Falahiy mahalliy Al Sumaria telekanaliga ma’lum qildi. "Armiya, politsiya va qabilalardan bo‘lgan ko‘ngillilar bo‘linmalari, shuningdek, chegaraoldi qo‘shinlari mamlakat harbiy-havo kuchlari hamda xalqaro koalitsiya qo‘llab-quvvatlovi bilan bugun ertalab Anbar sahrosini Iroq-Saudiya Arabiston chegarasi yaqinida terrorchilardan tozalash bo‘yicha keng ko‘lamli amaliyot boshladi", - deya xabar bergan harbiy qo‘mondon. Uning ta’kidlashicha, harbiy harakatlardan ko‘zlangan maqsad – sahroda qolayotgan terrorchilar boshpanasini yo‘q qilish.